CELEX: 31993R0731
Language: mt
Date: 1993-03-26 00:00:00
Title: Ir-Regolament tal-Kummissjoni (KEE) Nru 731/93 tas-26 ta' Marzu 1993 dwar il-klassifikazzjoni ta' ċerti oġġetti fin-nomenklatura maqgħuda

Avviż Legali Importanti

|

31993R0731

Official Journal L 075 , 30/03/1993 P. 0007 - 0008 Finnish special edition: Chapter 2 Volume 9 P. 0019  Swedish special edition: Chapter 2 Volume 9 P. 0019 

		Ir-Regolament tal-Kummissjoni (KEE) Nru 731/93tas-26 ta' Marzu 1993dwar il-klassifikazzjoni ta' ċerti oġġetti fin-nomenklatura maqgħudaIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat ir-Regolament tal-Kunsill (KEE) Nru 2658/1 dwar it-tariffa u n-nomenklatura statistika u dwar it-Tariffa Komuni Doganali [1], kif l-aħħar emendata bir-Regolament (KEE) Nru 558/93 [2] artikolarment l-Artikolu 9,Billi biex tkun żgurata l-applikazzjoni uniformi tan-Nomenklatura Maqgħuda annessa ma’ l-imsemmi Regolament, jeħtieġ li jkunu adottati miżuri dwar il-klassifikazzjoni ta' l-oġġetti msemmija fl-Anness ta' dan ir-Regolament.Billi r-Regolament (KEE) Nru 2658/87 ippreskriva r-regoli ġenerali għall-interpretazzjoni tan-nomenklatura maqgħuda u dawn ir-regoli japplikaw ukoll għal kull nomenklatura oħra li hija għal kollox jew f'parti bażata fuqha jew li żżidilha kull suddiviżjoni addizzjonali u li hija stabbilita b'disposizzjonijiet speċifiċi tal-Komunità, biex tgħodd it-tariffa jew miżura oħra dwar il-kummerċ fl-oġġetti;Billi bis-saħħa ta' l-imsemmija regoli ġenerali, l-oġġetti deskritti fil-kolonna 1 tat-tabella annessa ma’ dan ir-Regolament għandhom ikunu klassifikati taħt il-kodiċijiet NM xierqa indikati fil-kolonna 2, bis-saħħa tar-raġunijiet mfissra fil-kolonna 3;Billi l-miżuri provduti f'dan ir-Regolament huma skond l-opinjoni tal-Kumitat tan-nomenklatura,ADOTTAT DAN IR-REGOLAMENT:Artikolu 1L-oġġetti deskritti fil-kolonna 1 tat-tabella annessa huma kklassifikati fin-Nomenklatura Maqgħuda taħt il-kodiċijiet NM indikati fil-kolonna 2 ta' l-imsemmija tabella.Artikolu 2Dan ir-Regolament għandu jidħol fis-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.Magħmula fi Brussell, fis-26 ta' Marzu 1993.Għall-KummissjoniChristiane ScrivenerMembru tal-Kummissjoni[1] ĠU L 256, tas-7.9.1987, pġ. 1.[2] ĠU L 58, tal-11.3.1993, pġ. 50.--------------------------------------------------ANNESSDeskrizzjoni | Klassifikazzjoni Kodiċi NM | Raġuni |(1) | (2) | (3) |Annelida (Polychaetes), komunement magħrufa bħala ħniex segmentati, misjuba fl-ambjenti marini tax-xatt u ġeneralment magħrufa bħala "ħniex tal-baħar", użati għal-lixka. | 04062090 | Il-klassifikazzjoni hija determinata bid-disposizzjonijiet tar-regoli ġenerali 1 u 6 għall-interpretazzjoni tan-nomenklatura maqgħuda, kif ukoll bil-kliem tal-kodiċijiet NM 0106, 010600 u 01060090. Dawn l-annimali m'humiex ikkunsidrati bħala invertebrati tal-baħar fit-tifsira ta' l-intestatura NM 0307. |--------------------------------------------------